	
Екібастұз қаласы Қоғамдық кеңесі  отырысының 
№5 хаттамасы


Екібастұз қаласы                                                                 2026 жылғы 13 мамыр
Үлкен зал                                                                                       15-00 сағат
Мәшһүр Жүсіп көшесі , 45 	


Төрағалық етуші: Садвакасов Жасулан Жалелович,  Екібастұз қаласы Қоғамдық кеңесінің төрағасы.
	Қатысқандар: Қоғамдық кеңестің мүшелері(тізім бойынша)
[bookmark: _Hlk229562069][bookmark: _Hlk228264192]Шақырылғандар: Чуканова Гульфия Александровна,  «Екібастұз қаласы әкімдігінің экономика және қаржы бөлімі» ММ басшысының орынбасары, Байгожина Самал Ерболатовна, «Екібастұз қаласы әкімдігінің тұрғын үй инспекциясы бөлімі» ММ тұрғындармен жұмыс жөніндегі сектор меңгерушісі.
Күн тәртібі:

1.2025 жылға арналған Екібастұз қаласы бюджетінің орындалуы туралы есеп.
2. Екібастұз қалалық мәслихатының 2025 жылғы 17 желтоқсандағы    «2026 – 2028 жылдарға арналған Екібастұз қалалық бюджеті туралы» №296/38 шешіміне өзгерістер енгізу туралы»   шешім жобасы.
3. «Екібастұз қаласы бойынша 2026 жылға арналған кондоминиум объектісін басқаруға арналған жарналардың ең төмен мөлшерін бекіту туралы» шешім жобасы.
4. Екібастұз қаласында тұрғын үй-коммуналдық шаруашылықты жаңғырту бағдарламасының іске асырылу барысы туралы.


[bookmark: _Hlk229585168]Күн тәртібінің бірінші мәселесі бойынша Қоғамдық кеңес  төрағасы Ж.Ж.Садвакасов  «Екібастұз қаласы әкімдігінің экономика және қаржы бөлімі» ММ  «2025 жылға арналған Екібастұз қаласы бюджетінің орындалуы туралы» есеп түскенін   хабарлады. 

Күн тәртібінің бірінші мәселесі бойынша ТЫҢДАЛДЫ: Чуканова Гульфия Александровна,  «Екібастұз қаласы әкімдігінің экономика және қаржы бөлімі» ММ басшысының орынбасары(баяндама мәтіні қоса беріледі). 
(талқылау)


[bookmark: _Hlk229585956]СӨЗ СӨЙЛЕГЕНДЕР: Ж.Садвакасов,  Н.Винс, Е.Амренов, М.Садвокасов, Қоғамдық кеңестің  мүшелері.  


Бюджеттің кіріс бөлігінің толық әрі уақытылы орындалуын қамтамасыз ету, жекелеген кіріс түрлері бойынша жоспардың орындалмау себептеріне талдау жүргізу, бюджеттік жоспарлау сапасын арттыру, бюджеттік қаражаттың тиімді әрі уақытылы игерілуін қамтамасыз ету, сондай-ақ қаржылық тәртіптің сақталуы бөлігінде бюджеттік бағдарламалар әкімшілерінің қызметіне бақылауды күшейту жөнінде ұсыныстар айтылды.
Талқылау қорытындысы бойынша есепті айтылған ұсынымдарды ескере отырып назарға алу туралы ұсыныс енгізілді.   

Шешім қабылданды:
1. 2025 жылға арналған Екібастұз қаласы бюджетінің орындалуы туралы есеп назарға алынсын(бірауыздан).
2. «Екібастұз қаласы әкімдігінің экономика және қаржы бөлімі» ММ ұсынылады:
-бюджеттің кіріс бөлігінің толық және уақтылы орындалуын қамтамасыз ету бойынша шаралар қабылдау, оның ішінде салық түсімдерін әкімшілендіруді күшейту және жоспарлау сапасын арттыру;
-кірістердің жекелеген түрлері (соның ішінде тұрғын үйді сатудан түсетін түсімдер мен корпоративтік табыс салығы) бойынша жоспардың орындалмау себептеріне талдау жүргізіп, алдағы кезеңдерде мұндай жағдайларға жол бермеу үшін нақты шаралар әзірлеу;
-үнемделген және кейіннен пайдалануға жататын қаражаттарды қоспағанда, игерілмеген қаржы көлемін барынша азайта отырып, бюджеттік қаражаттың тиімді әрі уақытылы игерілуін қамтамасыз ету;
-қаржылық тәртіптің сақталуы, дебиторлық және кредиторлық берешектің өсуіне жол бермеу бөлігінде бюджеттік бағдарламалар әкімшілерінің қызметіне бақылауды күшейту.

Күн тәртібінің екінші мәселесі бойынша Қоғамдық кеңес  төрағасы Ж.Ж.Садвакасов  «Екібастұз қаласы әкімдігінің экономика және қаржы бөлімі» ММ   Екібастұз қалалық мәслихатының 2025 жылғы 17 желтоқсандағы        «2026 – 2028 жылдарға арналған Екібастұз қалалық бюджеті туралы» №296/38 шешіміне өзгерістер енгізу туралы»   шешім жобасы түскенін, жоба мемлекеттік мекеменің ресми сайтында жарияланғанын және барлығына танысуға жіберілгенін хабарлады.  

Күн тәртібінің екінші мәселесі бойынша ТЫҢДАЛДЫ: Чуканова Гульфия Александровна,  «Екібастұз қаласы әкімдігінің экономика және қаржы бөлімі» ММ басшысының орынбасары(баяндама мәтіні қоса беріледі). 
(талқылау)

[bookmark: _Hlk229586031]СӨЗ СӨЙЛЕГЕНДЕР: Ж.Садвакасов,  К.Нигметжанова-Қоғамдық кеңестің  мүшелері.
 Жобаны ескертусіз қолдау туралы ұсыныс енгізілді.   





Шешім қабылданды:
1. «Екібастұз қалалық мәслихатының 2025 жылғы 17 желтоқсандағы    «2026 – 2028 жылдарға арналған Екібастұз қалалық бюджеті туралы» №296/38 шешіміне өзгерістер енгізу туралы» нормативтік құқықты акт жобасы қолдансын, ескертулер мен ұсыныстар жоқ (бірауыздан).

[bookmark: _Hlk229643826]Күн тәртібінің үшінші мәселесі бойынша Қоғамдық кеңес  төрағасы Ж.Ж.Садвакасов  Екібастұз қаласы әкімдігінің тұрғын үй инспекциясы бөлімінен «Екібастұз қаласы бойынша 2026 жылға арналған кондоминиум объектісін басқаруға арналған жарналардың ең төмен мөлшерін бекіту туралы» НҚА жобасы келіп түскенін,   жоба «Ашық НҚА» порталында, мемлекеттік мекеменің ресми сайтында жарияланғанын және барлығына танысуға жіберілгенін хабарлады. 


Үшінші мәселе бойынша ТЫҢДАЛДЫ: Байгожина Самал Ерболатовна, Екібастұз қаласы әкімдігінің тұрғын үй инспекциясы бөлімі» ММ тұрғындармен жұмыс жөнендегі сектор меңгерушісі (баяндама мәтіні қоса беріледі). 
                                                        (талқылау)

СӨЗ СӨЙЛЕГЕНДЕР: Ж.Садвакасов,  Н.Винс-Қоғамдық кеңестің  мүшелері. 
Сөз сөйлегендер бұқаралық ақпарат құралдары, әлеуметтік желілер және МИБ/ПИК төрағаларымен кездесулер арқылы халық арасында ең төменгі жарнаның мақсаты, осы тариф есебінен көрсетілетін қызметтер мен жабылатын шығыстардың тізбесі, сондай-ақ ортақ мүлікті күтіп-ұстаудағы меншік иелерінің жауапкершілігі мәселелері бойынша түсіндіру жұмыстарын жүргізу жөнінде ұсыныс білдірді.
[bookmark: _Hlk229585460]Жобаны ескертусіз қолдау туралы ұсыныс енгізілді.   

Шешім қабылданды:
[bookmark: _Hlk229585517]1. «Екібастұз қаласы бойынша 2026 жылға арналған кондоминиум объектісін басқаруға арналған жарналардың ең төмен мөлшерін бекіту туралы» нормативтік құқықты акт жобасы қолдансын, ескертулер мен ұсыныстар жоқ (бірауыздан).

Күн тәртібінің төртінші мәселесі бойынша Қоғамдық кеңес  төрағасы Ж.Ж.Садвакасов кеңестің жұмыс жоспарына сәйкес   «Екібастұз қаласында тұрғын үй-коммуналдық шаруашылықты жаңғырту бағдарламасының іске асырылу барысы туралы» мәселе  қаралатынын хабарлады. 

[bookmark: _Hlk229149906]Күн тәртібінің төртінші мәселесі бойынша ТЫҢДАЛДЫ: Байгожина Самал Ерболатовна, Екібастұз қаласы әкімдігінің тұрғын үй инспекциясы бөлімі» ММ тұрғындармен жұмыс жөнендегі сектор меңгерушісі (баяндама мәтіні қоса беріледі). 
                                                        (талқылау)


[bookmark: _Hlk229586263]СӨЗ СӨЙЛЕГЕНДЕР: Ж.Садвакасов,  Н.Винс, К.Нигметжанова, М.Садвокасов, М.Анисимов-Қоғамдық кеңестің  мүшелері.  
Көпқабатты тұрғын үйлердегі пәтер иелері арасында тұрғын үй-коммуналдық шаруашылығын жаңғырту бағдарламасына қатысу мәселелері бойынша түсіндіру жұмыстарын жандандыру, жаңғырту бағдарламасына қатысу үшін құжаттарды уақытылы дайындау мен сүйемелдеуді қамтамасыз ету, сондай-ақ тұрғын үй қорын жаңғырту бағдарламасының іске асырылу барысы туралы халықты тұрақты түрде хабардар етіп отыру жөнінде ұсыныстар айтылды.
Талқылау қорытындысы бойынша ақпаратты айтылған ұсынымдарды ескере отырып назарға алу туралы ұсыныс енгізілді.   

Шешім қабылданды:
1. «Екібастұз қаласында тұрғын үй-коммуналдық шаруашылықты жаңғырту бағдарламасының іске асырылу барысы туралы» ақпарат назарға алынсын(бірауыздан).
2. «Екібастұз қаласы әкімдігінің тұрғын үй инспекциясы бөлімі» ММ  ұқсынылады:
[bookmark: _Hlk96595971]-көпқабатты тұрғын үйлердегі пәтер иелері арасында тұрғын үй-коммуналдық шаруашылығын жаңғырту бағдарламасына қатысу мәселелері бойынша түсіндіру жұмыстарын жандандыру жөнінде шаралар қабылдау;
-жаңғырту бағдарламасына қатысу үшін қажетті құжаттарды уақытылы дайындау мен сүйемелдеуді қамтамасыз ету;
-тұрғын үй қорын жаңғырту бағдарламасының іске асырылу барысы туралы халықты тұрақты түрде хабардар етіп отыруды қамтамасыз ету.



Екібастұз қаласы 
Қоғамдық кеңесінің 
төрағасы						                            Ж.Садвакасов


